บลจ.กสิกรไทย ลุยแดนปลาดิบเปิดขาย KJG3MA 19-20 ต.ค.
นายนาวิน อินทรสมบัติ รองกรรมการผู้จัดการ บริษัทหลักทรัพย์จัดการกองทุน กสิกรไทย จำกัด (บลจ.กสิกรไทย) เปิดเผยว่า เพื่อตอบโจทย์ความต้องการสำหรับผู้ลงทุนที่ยอมรับความเสี่ยงได้ระดับต่ำ แต่ยังแสวงหาการลงทุนที่ให้โอกาสรับผลตอบแทนสูงกว่าดอกเบี้ยเงินฝาก ในระหว่างวันที่ 19-20 ตุลาคม 2558 บลจ.กสิกรไทยจะเปิดเสนอขายกองทุนเปิดเค พันธบัตรญี่ปุ่น 3 เดือน เอ (KJG3MA) ประมาณการผลตอบแทนหลังหักค่าใช้จ่ายกองทุนที่ 1.50% ต่อปี โดยกองทุนดังกล่าวมีนโยบายป้องกันความเสี่ยงจากอัตราแลกเปลี่ยนทั้งจำนวน และสำหรับผู้ลงทุนบุคคลธรรมดาไม่ต้องเสียภาษี
19 ต.ค. 2558

นายนาวิน อินทรสมบัติ รองกรรมการผู้จัดการ บริษัทหลักทรัพย์จัดการกองทุน กสิกรไทย จำกัด (บลจ.กสิกรไทย) เปิดเผยว่า เพื่อตอบโจทย์ความต้องการสำหรับผู้ลงทุนที่ยอมรับความเสี่ยงได้ระดับต่ำ แต่ยังแสวงหาการลงทุนที่ให้โอกาสรับผลตอบแทนสูงกว่าดอกเบี้ยเงินฝาก ในระหว่างวันที่ 19-20 ตุลาคม 2558 บลจ.กสิกรไทยจะเปิดเสนอขายกองทุนเปิดเค พันธบัตรญี่ปุ่น 3 เดือน เอ (KJG3MA) ประมาณการผลตอบแทนหลังหักค่าใช้จ่ายกองทุนที่ 1.50% ต่อปี โดยกองทุนดังกล่าวมีนโยบายป้องกันความเสี่ยงจากอัตราแลกเปลี่ยนทั้งจำนวน และสำหรับผู้ลงทุนบุคคลธรรมดาไม่ต้องเสียภาษี
นายนาวินกล่าวถึงรายละเอียดของกองทุนต่อไปว่า กองทุนเปิดเค พันธบัตรญี่ปุ่น 3 เดือน เอ (KJG3MA) มีนโยบายเน้นลงทุนในพันธบัตรหรือตราสารหนี้ที่รัฐบาลหรือหน่วยงานของรัฐบาลของประเทศญี่ปุ่นเป็นผู้ออก ไม่น้อยกว่า 80% ของมูลค่าทรัพย์สินสุทธิของกองทุน พร้อมทั้งมีนโยบายเข้าทำสัญญาสวอป (Swap) เพื่อป้องกันความเสี่ยงจากอัตราแลกเปลี่ยน 100% โดยกองทุนดังกล่าวมีอายุโครงการประมาณ 3 เดือน และมีมูลค่าโครงการประมาณ 3,000 ล้านบาท อย่างไรก็ตาม ในเบื้องต้นคาดว่ากองทุนดังกล่าวจะเข้าลงทุนในพันธบัตรรัฐบาลของประเทศญี่ปุ่นในสัดส่วนเต็ม 100% เนื่องจากให้ผลตอบแทนในระดับที่น่าสนใจ ในขณะที่พันธบัตรรัฐบาลญี่ปุ่นมีความเสี่ยงที่ต่ำมาก เพราะได้รับการจัดอันดับความน่าเชื่อถือในอันดับ F1 ซึ่งถือเป็นอันดับความน่าเชื่อถือสูงสุดสำหรับพันธบัตรรัฐบาลระยะสั้นจากการจัดอันดับของ Fitch Rating
ทั้งนี้ บลจ.กสิกรไทย ยังได้เพิ่มโอกาสรับผลตอบแทนต่อเนื่องให้กับผู้ถือหน่วยลงทุนกับกองทุนตราสารหนี้แบบที่มีกำหนดอายุโครงการ (Fixed Term Fund) ของบลจ.กสิกรไทย ซึ่งเมื่อกองทุนครบกำหนดอายุโครงการ บริษัทจัดการจะนำเงินค่าขายคืนอัตโนมัติไปซื้อหน่วยลงทุนที่ผู้ลงทุนเลือกได้กองทุนใดกองทุนหนึ่งใน 3 กองทุน คือ กองทุนเปิดเค ตลาดเงิน (K-MONEY) กองทุนเปิดเค ตราสารรัฐระยะสั้น (K-TREASURY) หรือกองทุนเปิดเค เอ็มพลัส (K-MPLUS) ซึ่งอยู่ในกลุ่มกองทุนรวมตราสารหนี้ ของบลจ.กสิกรไทย
        